CELEX: C2004/300/64
Language: et
Date: 2004-12-04 00:00:00
Title: Kohtuasi C-432/04: Euroopa Ühenduste Komisjoni 7. oktoobri 2004. aasta hagi Edith Cresson'i vastu

4.12.2004   
            
            
               ET
            
            
               Euroopa Liidu Teataja
            
            
               C 300/34
            
         Euroopa Ühenduste Komisjoni 7. oktoobri 2004. aasta hagi Edith Cresson'i vastu
   (Kohtuasi C-432/04)
   (2004/C 300/64)
   Euroopa Ühenduste Komisjon esitas 7. oktoobril 2004 Euroopa Ühenduste Kohtusse hagi Edith Cresson'i vastu. Hageja esindajad on Hans Peter Hartvig ja Julian Currall, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et Edith Cresson on rikkunud EÜ asutamislepingu artiklist 213 tulenevaid kohustusi;
            
         
               2.
            
            
               jätta seetõttu Cresson osaliselt või täielikult ilma õigustest pensionile ja/või kõikidele muudele sellega seotud või seda asendavatele toetustele; komisjon jätab nimetatud õiguste äravõtmise kestuse ja ulatuse kindlaksmääramise kohtu otsustada;
            
         
               3.
            
            
               jätta kohtukulud Edith Cresson'i kanda.
            
         Õiguslikud alused ja peamised argumendid
   Volinikuks olemise ajal osutas Cresson kahe isiklikule sõbrale teeneid, mis on vastuolus nii üldise huvi kui ka EÜ asutamislepingu artiklist 213 tulenevate kohustustega. Üks sõpradest võeti teenistusse Cresson'i algatusel, kuigi tema ettevalmistus ei vastanud nendele ametikohtadele, kuhu ta tööle võeti. Cresson väljendas hiljem korduvalt pooldavat suhtumist, kuigi määratud ülesannete täitmine oli silmnähtavalt puudulik nii kvaliteedilt, kvantiteedilt kui ka nende asjakohasust arvestades. Samamoodi pakuti Cresson'i algatusel lepinguid ühele teisele tema sõbrale, ilma et need oleksid vastanud teenistuste nõudmisele või vajadusele. Cresson ei juhindunud oma tegevuses institutsiooni huvist, vaid tema tegevus oli peamiselt ajendatud soovist osutada neile kahele isikule teene. Igal juhul ei kontrollinud Cresson kunagi, kas elluviidud otsused või tegevused olid õiguspärased ega teostanud vajalikku kontrolli isikute üle, kellega tal olid sõprussidemed. Seega võib kirjeldatud tegevust lugeda soosivaks käitumiseks või vähemalt käsitleda ametialase lohakusena.